Foto: Vikipediya AQShda 39-prezident Jimmi Karterning milliy xavfsizlik bo‘yicha maslahatchisi, taniqli siyosatshunos Zbignev Bjyezinskiy 89 yoshida vafot etdi. Bu haqda uning qizi Mika xabar bergan. «Mening otam bugun kechqurun olamdan o‘tdi», - deya yozdi u Instagram’da. Bjyezinskiy milliy xavfsizlik bo‘yicha maslahatchi lavozimini 1977-1981 yillarda egallagan. So‘nggi yillarda Vashingtondagi xalqaro va strategik tadqiqotlar Markazi kuzatuv kengashi hamraisi edi. Bjyezinskiy «Buyuk shaxmat taxtasi: Amerikaning yetakchiligi va uning geostrategik talablari» kitobi muallifi edi.